section_heading: Radnja
paragraph_text: S prijateljima i obitelji uz bolesničku postelju, Christopher Moltisanti se bori za život u bolničkom odjelu intenzivne njege. Tijekom noći staje mu srce, a liječnici ga pokušaju oživjeti. Preko minute biva proglašen klinički mrtvim, ali ga liječnici ipak uspijevaju oživiti. Strahujući za njegov život, Carmela pronađe praznu bolničku sobu i priznaje Isusu da su članovi obitelji u svoja zanimanja ušli otvorenih očiju, ali se moli da se Christopher oporavi i "ugleda svjetlo". Vrativši se svijesti, on upita za Paulieja i Tonyja i kaže im da je bio na putu za pakao, gdje je vidio Brendana Filonea i Mikeyja Palmicea u irskom baru te da su poručili Tonyju i Paulieju: "U tri sata."